# Mødereferat – møde 1

**Dato:** 05.01.2016 kl. 19.30 – 22.00

**Sted:** Søren Dalby, Sofienlundparken 28, 8860 Ulstrup

**Deltagere**: Henrik Berg Laustsen(HBL), Morten Hvidtfeldt Christensen(MHC), Morten Dam(MD), Lars H. Storgaard(LHS), Søren Dalby(SD)  
**Afbud:** Marianne Rigtrup(MR), Ebbe Kjær Madsen(EKM), Lasse Schurmann(LS)

**Dagsorden**

1. Valg af ordstyrer. SD valgt
2. Godkendelse og underskrift af referat for tidligere møde. Underskrevet af tilstedeværende.
3. Godkendelse af dagsorden. Godkendt.
4. Korte meddelelser siden sidst:   
   *Formand(SD):* Se pkt.5.  
   *Næstformand(MR):*Afbud  
   *Kasserer(LS):* Deltog ikke. Se pkt. 5.  
   *Sekretær(SD):*intet.
5. Sager til behandling – udsendt   
     
   ***Frivillighus i Ulstrup***Forslag om at anvende børnehaven, som er planlagt lukket, som frivillighus i Ulstrup. PT har ca. 40 ”nørklere” til Røde Kors kun uhensigtsmæssige og nok tidsbegrænsede lokaler at være i.  
   UL var positiv for at undersøge, hvad der kunne gøres. UL sonderer interessen fra andre interesseorganisationer inden der evt. rettes henvendelse til kommunen. SD er tovholder.   
     
   ***Kontakt fra borgere til kommunen vedr. bl.a. belysning.***I forbindelse med blæst og igangsætning af julebelysning svigtede belysningen på torvet og dele af Østergade. Det medførte, at kommunen blev kimet ned af borgere. For at minimere den slags henvendelser fremover kan det indtil videre foreslås: SD kan kontaktes og sender det videre til kommunen. Det drejer sig primært om julebelysnings relaterede spørgsmål. Talt med Bent Mahler(kommunen), som gerne ser, at vi kontaktes fremfor at man kimer kommunen ned. Lasse Schurmann er enig. Enkelte borgere er orienteret om tiltaget.  
   Det overvejes at udsende info om tiltag på hjemmeside og infostander.   
   UL besluttede, da det jo primært drejer sig om problemerne i forbindelse med julebelysningen, at se tiden an. Kommunen har nemlig tidligere anbefalet, at man i forbindelse med vedligehold af kommunens arealer ikke anvender lokalt placerede borgere som kontaktpersoner, men i stedet anvender elektronisk indberetning direkte fra borgerne.  
     
     
   ***Julebelysning.***  
   Julebelysning blev etableret som planlagt. Det omfattede i år: to træer ved åen, juletræ på torvet( anskaffet og opsat af kommunen), ny belysning på torvet, træet i rundkørslen samt de tre høje træer på hovedgaden. Ebbe Kjær Madsen, Lasse, svigersøn til Lars og Søren samt Verner Rigtrup assisterede. Efter stormen rettede Søren og Verner træerne op ved åen. Efterfølgende har Lasse repareret lys ved åen og i rundkørslen.

Julebelysningen er blevet vel modtaget af borgerne.

Ved indgreb i belysning skal Elcon indover, før vi foretager ændringer, idet de er kommunens operatør på området. Lasse Schurmann er orienteret og har været i kontakt med Elcons ansvarlige for Ulstrup.  
  
Lokalrådet overvejer, om der er økonomisk mulighed for at supplere den nuværende julebelysning med tilføjelser på hovedgaden. Gadebelysningen skal renoveres i 2016. Derfor retter LS henvendelse til Elcon for at drøfte evt. begrænsninger og muligheder. Det skal gøres så betids, at vi evt. kan organisere ny belysning til næste Jul. Tovholder LS.  
  
***Tænding af julebelysning.***  
Igen i år havde spejderne arrangeret tænding af julebelysning på torvet.  
Søren var anmodet om at holde talen samt udtrække hovedgevinsten. På trods af vejret, var mange mødt op på torvet, og de tændte fakler gav sammen med den nye julebelysning et god julestemning.

Pressedækningen gav indtryk af, at der ikke var et juletræ. Søren korrigerede skriftligt overfor journalisten med ordene: ”Kan ikke se træet for bare skov”. Men det blev ikke korrigeret i avisen.  
  
***Status på Trækstien.*** (se referat fra sidste møde i partnerskabet tidligere udsendt).  
Kommunen har udsendt melding om, at indvielse af trækstien først kan ske til foråret, bl.a. på grund af det meget vand. Endvidere er der konstateret tyveri af træ til trækstien. Lokalrådet har lagt efterlysning på infostander og hjemmeside. Også facebook har flere benyttet til at efterlyse tyveriet. Træet ikke fundet endnu.  
På sidste møde blev det besluttet at vurdere, hvad det manglende spang til stien ved Hagenstrupparken ville koste. Da det ikke er i budgettet skal det vurderes, om der kan skaffes ressourcer til det særskilt. Kommunen kommer med et udkast.  
  
***Status Dannebrogpladsen.***Rydning af pladsen til legeplads blev foretaget med omkring 35-40 frivillige. Kommunen gav udtryk for, at det var en god dag, med god organisering. Der var tale om tilmelding, som sikrede, at man vidste, hvor mange der kunne deltage. De erfaringer overføres til projekt trækstien, som næste gang også vil arbejde med tilmelding. Kommunen har udsendt melding om at legepladsen på grund af høj vandstand først kan etableres til næste år.

***Klage over plan om shelters i projekt Dannebrogpladsen.***  
Lokalrådets medlemmer havde modtaget en orientering fra Steen Pedersen, Bamsebo om at han havde indgivet en klage over etablering af shelters ved Dannebrogpladsen. Lokalrådet har behandlet henvendelsen og meddelt, at det er et enigt lokalråd, som anbefaler at projektet fastholdes som planlagt med shelters. Sagen har været omtalt i Midtjyllands avis 19.12.2015, hvor der var rettet henvendelse bl.a til Lars Storgaard og Søren Dalby. Udklip blev fremvist.  
  
***Aftale ved. Infostander til kommunen.***  
Søren har aftalt forlængelse af aftalen med 1 år med kommunen. Afventer faktura fra kommunen vedr. forsikring.  
  
***Små infoskærme.***Som evt. supplement til/erstatning af infostanderen overvejres det at etablere små infoskærme på steder, hvor mange mennesker er. Mulige steder: Dagligbrugsen, biblioteket, skoler og Hallen. Det er under afklaring og beslutning forventes i første halvdel af 2106. Tiltaget kan kobles sammen med initiativ hos UIF.

***UIF som mest innovative forening***UIF har besluttet at deltage i projekt om at blive den mest innovative forening i 2016. Et af de valgte tiltag er bedre kommunikation. Søren Dalby har fra lokalrådet meldt sig som tovholder på dette initiativ. Mulighederne for at etablere en fælles eventkalender for alle interessenter i Ulstrup og omegn afklares som led i kommunikationsstrategien for UIF.  
  
***Budget for 2016 Ulstrup Lokalråd***Søren og Lasse har drøftet økonomi for UL. Lasse har opgjort resultatet for 2015. Saldo og posteringer pr. 31.12.2015 blev fremvist. Saldo: 15.800 kr. Budget blev fremlagt. Medsendes referatet.

Der opereres med totalindtægter baseret på fonde og industriindsamling på ca. 38000 kr. Omkostninger af størrelsesorden 41000 kr. incl. post til kommende ny supplerende julebelysning. Der er ikke afsat midler til de små infoskærme. Julebelysning og selvrisiko på infostander udgør således eventualposter på ca. 10.000 kr.. Budgettet blev størrelsesmæssigt godkendt. Sendes ud til kommentering evt. justering fra julebelysning. LS vender det med bl. a. Elcon.  
  
***Indsamling af midler hos industrivirksomheder***  
Vi SKAL af hensyn til det kommende budgetår sikre økonomiske midler fra industrivirksomheder og fonde. SD genfremsender liste over potentielle bidragsydere. Alle anfører evt. supplerende virksomheder samt hvem man kan påtage sig at kontakte. VIGTIGT.

Endvidere fremsendes igen ”Talepapir” som inspiration. Alle fremsender evt. justeringer/tilføjelser til SD senest lørdag den 16.1.2016. SD samskriver til endelig bruttoliste og sikrer, at vi aftaler igangsætning/gennemførelse.

***Generalforsamling 2016***SD fremviste tidslinie med udgangspunkt i vedtægterne. Det undersøges om der er væsentlige arrangementer i Ulstrup onsdag/torsdag den 24/25. februar. Deadline for pressemeddelelse vil da være fredag den 29. januar bragt i avisen den følgende onsdag/torsdag. SD undersøger evt. andre større arrangementer på skolerne. MHC/MD evt. arrangementer i Hallen.  
LHS undersøger mulighed for at afholde mødet på Gudenåen herunder tilbud på økonomi.  
  
  
***Bestyrelsesopstilling.***  
Følgende er ikke på valg: SD, MR og MHC.  
MD ønskede ikke grundet arbejdspres at genopstille.  
HBL afklarer evt. genopstilling til senest søndag den 10.1.2015.  
MHC og MD arbejder for at finde emner gerne blandt unge mennesker til kommende opstilling.

1. Eventuelt. Intet.
2. Dato for næste møde.  
   Mandag den 25.1.2016 kl. 19.30 for at kunne godkende materiale til generalforsamling.

Godkendt 25.01.2016.

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Søren Dalby Marianne Rigtrup Lasse Schurmann

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Lars H. Storgaard Morten Hvidtfeldt Christensen Henrik Berg Laustsen